Ataki di novembro 2015 en Paris

Vespere di la 13ma di novembro eventis multa ataki en Paris. La eventi komencis ye 21:16 kloki (CET - la lokala tempo); tri bomb-explozi en diversa loki e sis granda, separata, pafadi per automatala fusili. Segun la Franca prezidanto François Hollande l'Islamana Stato responsas pri l'ataki, qui esas judikenda kom "militala ago". Min kam un horo pose, l'Islamana Stato asumis l'autoreso dil ataki. Ica esas la maxim mortiganta atento en Europa depos la Bomb-explozi di 2004 en Madrid, e la maxim recenta atento kontre Paris depos l'Atako kontre Charlie Hebdo, ye la komenco di januaro, 2015.

Plu kam 120 personi ocidesis, 87 de la ocidi eventis en la teatro Bataclan. Pluse, plu kam 200 personi vundesis e duimo de li havas serioza vunduri.

## Ataki
Sep loki entote atakesis, sis pafadi e tri bomb-explozi.

### Stradi Alibert e Bichat

### Pafado en strado Fontaine au Roi
Pafado eventis sur teraso di Italiana restorerio La Casa Nostra, en Rue de la Fontaine-au-Roi, sude di Rue Bichat, da homo per mitralioso. Persequinto dicas ke kin personi ocidesis en la restorerio.

### Bomb-explozi an Stade de France
Tri bomb-explozi eventis an Stade de France en la suburbo Saint-Denis ye 21:20, 21:30 e 21:53 lokala tempo, dum amikala futbalo-konkurso. Minime 10 personi ocidesis o vundesis pro bomb-explozi en drinkerio apud la stadio.

### Pafadi en strado Charonne
Du atakanti pafis vers homi sur teraso di restorerio La Belle Équipe, en rue de Charonne en la 11ma distrikto di Paris. L'atakanti pose retrovenis a lia automobilo ed ekvehis.

### Asiejo e masakro en teatro Bataclan

L'asiejo e masakro en teatro Bataclan esis la maxim mortiganta de la sep ataki. Paferi eniris la teatro, ube 1,500 personi spektis ed askoltis pleado da l'Usana rock-bando Eagles of Death Metal, e li komencis pafar vers la spektanti. un ek la la spektanti dicis: "Li ne cesis pafar. Sango videsis omnaloke, kadavri omnaloke. Ni audis krii. Omnu esforcis fugar." Ilu dicis pluse ke la paferi kaptis 20 personi e dicis a li: " Hollande responsas, via prezidanto responsas, il devabus ne intervenar en Siria". Pos un horo, sekureso-soldati eniris la loko ed ocidis la paferi; tri de la paferi explozigis su, e la quaresma pafero ocidesis da la soldati. 87 ocidesis en la teatro, e la 4 atakanti.

### Bulvardo Voltaire
Un del atakanti explozigis lua bombo-jileto en bulvardo Voltaire, an teatro Le Bataclan.

## <small>Identifit atentinti:</small>
    
* Ismael Omar Mostefayi (29), Bataclan, mortis
* Sami Amimur (28), Bataclan, mortis
* Fud Mohamed-Agad (23), Bataclan, mortis
* Bilal Hadfi (20), Stade de France, mortis
* Ahmed al Mohamad (25?) (falsa nomo), Stade de France, mortis
* Sala Abdeslam (26), arestesis la 18ma di marto 2016 en Molenbeek (distrikto Bruxel). La 29ma di junio 2022 il kondamnesis a dumviva enkarcereso.
* Brahim Abdeslam (31), Boulevard Voltaire, mortis
* Abdulakbak B., mortis
* Chakib Akrug (25), Boulevard Voltaire, fugis, pose mortis

## Pos l'eventi
Pos l'ataki, la policistaro trovis Siriana ed Egiptiana pasporti an la kadavri dil odidinti. Ma on suspektas ke la pasporti esas falsa. Pos l'atako, on klozis omna skoli, biblioteki, Turmo Eiffel, Muzeo Louvre e Disneyland. La muzik-bando U2 esis pleonta en Paris ye la 14ma di novembro, ma lu ajornis la koncerto pro l'ataki.

## Referi